Boksburg-tragedie: Dodetal styg verderSó het die Tambo-gedenkhospitaal ná die ontploffing gelyk. (Foto: Twitter) Die dodetal ná Oukersdag se noodlottige ontploffing in Boksburg staan nou op 26. Die Gautengse premier, Panyaza Lesufi, het dié hartseer nuus Woensdagmiddag aangekondig. Teen Dinsdag het die syfer nog op 18 gestaan. “Dit word by die dag moeiliker,” het Lesufi gesê. Die Gautengse premier en ander regeringsamptenare besoek vandag (Woensdag) die naasbestaandes van die nege verpleegsters van die Tambo-gedenkhospitaal wat Saterdag tydens die ontploffing omgekom het. Die bestuurder van die gastenkwa wat ontplof het, is intussen uit aanhouding vrygelaat sonder om in ŉ hof te verskyn. Maroela Media het vroeër vandag berig die 32-jarige bestuurder is Dinsdag deur die polisie ondervra voordat hy op waarskuwing vrygelaat is hangende verdere ondersoeke. Die bestuurder het geringe beserings opgedoen toe hy Saterdag onder deur ŉ brug naby die Tambo-gedenkhospitaal met ŉ gastenkwa probeer ry en die vragmotor vasgeval het. Die gastenkwa het kort daarna aan die brand geslaan en eindelik ontplof. Premier Panyaza @Lesufi, @GautengHealth Acting HoD @ArnoldLesiba and government officials at the Majatladi family home to send condolences to the family on the passing their wife, mother and daughter. She was a nurse at Tambo Memorial Hospital. pic.twitter.com/BNZhvCQpL5 — Gauteng Health (@GautengHealth) December 28, 2022